Huby

Huby (lat. Fungi, staršie Mycetalia, vlastné huby/pravé huby - Eumycota, nesprávne Mycophyta) sú veľký taxón (spravidla ríša) heterotrofných väčšinou nepohyblivých organizmov bez fotosyntetických pigmentov.     

Hoci sa v minulosti zaraďovali medzi rastliny, spôsobom výživy sa huby podobajú skôr živočíchom, pretože sú podobne ako ony závislé od produkcie biomasy rastlinami. Nikdy nie sú schopné fotosyntézy a autotrofie. Živiny získavajú saprofyticky alebo paraziticky, neraz v symbióze s ďalšími organizmami, bez ktorých by prežitie húb nebolo možné. Telo húb sa označuje ako stielka, jej väčšinou najviditeľnejšou časťou býva plodnica . Huby sa môžu rozmnožovať nepohlavne, napríklad rozpadom stielky, alebo pohlavne tvorbou pohlavných výtrusov.

Huby majú pre človeka len veľmi malý význam ako potrava (konzumácia plodníc), ale napriek tomu je ich uplatnenie v potravinárskom priemysle obrovské. Niektoré jednobunkové huby (kvasinky) sa využívajú pri výrobe pečiva, jogurtov, syrov a podobne.

V minulosti taxón huby pozostával okrem z vlastných húb aj z ďalších taxónov (pozri aj nižšie pod Systematika). Pojem huby v širšom zmysle alebo hubové organizmy je dnes preto súhrnné označenie pre (vlastné) huby a tieto taxóny, ktoré sa v minulosti takisto považovali za huby a stále sú predmetom činnosti mykológov. Huby v širšom zmysle zahŕňajú teda tieto dnešné taxóny (podľa ):
 (vlastné) huby
 riasovky (Oomycota)
 bunkovčeky (Hyphochytriomycota)
 slizovky (Myxomycota) v širšom zmysle, teda:
 bunkové slizovky/akrázie (Acrasiales, Acrasiomycetes)
 vodné slizovky (Labyrinthulomycota, Hydromyxomycetes)
 pravé slizovky (Myxomycetes, Mycetozoa, Myxomycota v užšom zmysle):
 Protostelea
 Dictyostelea
 Myxogasterea - skladá sa z Myxogasteromycetidae a Stemonitomyxomycetidae
 nádorovky (Plasmodiophoromycota, Plasmodiophorales, Plasmodiophoromycetes)

Veda, ktorá sa zaoberá hubami a príbuznými organizmami, sa nazýva mykológia.

Miesto v systéme organizmov 
Tradične sa začleňovali:
 najčastejšie medzi rastliny, presnejšie stielkaté rastliny, alebo 
 ako samostatná ríša (prípadne spolu s Protista pod názvom Protoctista)

Dôvodom, prečo sa huby zaraďovali k nepríbuzným rastlinám, boli ich vonkajšie znaky: nepohyblivosť, viazanosť na substrát (pôdu, inú rastlinu...), prítomnosť bunkovej steny, ktorú majú aj rastliny a rozmnožovanie výtrusmi, ktoré je tiež charakteristické pre mnohé nižšie rastliny. 

Podľa viacerých posledných štúdií (zač. 21. storočia) už možno považovať za isté, že sú huby veľmi príbuzné so živočíchmi. Nemožno ich teda v žiadnom prípade považovať za rastliny a podľa štúdie Adl. et al. sa konkrétne zaraďujú vedľa živočíchov pod Opisthokonta.

Na rozhraní medzi nižšími rastlinami a hubami stoja lišajníky, čo sú vlastne organizmy vznikajúce spojením huby a riasy (resp. cyanobaktérie). Nakoľko je ale huba v tomto zväzku zrejme dominantnejšia, systém lišajníkov patrí pod systém húb.

Pozri aj Systém živých organizmov.

Početnosť 
Predpokladá sa, že ríša húb zahŕňa približne 250 000 druhov. Veľkú väčšinu z nich tvoria tzv. nižšie huby, ktoré možno pozorovať len pod mikroskopom. Tzv. vyšších húb s mäsitejšími plodnicami, ktoré môžu zaujímať aj praktických hubárov, je na svete okolo 20 000 druhov.

Hubárstvo 
Veda o vplyve húb na rozvoj kultúry národa sa nazýva etnomykológia. Hubárstvo je najrozšírenejšou záľubou dospelých. Na Slovensku sa mu sústavnejšie alebo aspoň príležitostne venuje približne každý desiaty človek.
Na celom svete existuje približne 20 000 druhov väčších, tzv. mäsitých húb, ktoré sú príťažlivé pre hubárov. Je dôležité, aby neskúsení hubári – začiatočníci zbierali len tie huby, ktoré dobre poznajú. Otravu hubami sprevádzajú žalúdočné kŕče, nevoľnosť a hnačky. Čím je jed nebezpečnejší, tým pomalšie pôsobí. Pri muchotrávke zelenej sa môže prejaviť až po 20-tich hodinách. Príznaky podobné otrave môžu vyvolať aj staré, nahnité, alebo zaparené huby, preto je dôležitá aj ich preprava a skladovanie.

Charakteristika

Stavba bunky 
Bunky húb sú tvorené:
 jadrom
 bunkovou stenou, ktorá obsahuje chitín
 vakuolami
 Golgiho aparátom
 endoplazmatickým retikulom
 glykogénom

Rozmnožovanie húb 
Huby sa rozmnožujú pohlavne výtrusmi a nepohlavne delením, pučaním, fragmentáciou. 

Pohlavné rozmnožovanie húb - hyfogamia začne vyklíčením dvoch rozlíšených výtrusov, vzniknú hýfy  s jednojadrovými bunkami, ktoré tvoria primárne podhubie. Spojením dvoj vlákien vzniknú dvojjadrové bunky, ktoré tvoria sekundárne podhubie. Nakoniec sa vytvorí diploidná bunka. Tá sa delí a vzniknú 4 výtrusy (bazídiové huby) alebo 8 výtrusov (vreckaté huby).

Systematika

Staršie systémy 

V starších systémoch do taxónu huby patrili aj niektoré Chromista (bunkovčeky, riasovky a vodné slizovky) a prvoky (slizovky v širšom zmysle okrem vodných slizoviek). Všetky huby okrem:
 slizoviek (a prípadne aj lišajníkov) 
 v niektorých systémoch aj okrem: bunkoviek (chytrídií) a riasoviek (a prípadne aj lišajníkov)
sa potom nazývali vlastné huby alebo pravé huby (Eumycota).

Okrem toho sa v starších systémoch vyskytovala trieda endomycéty (Endomycetes), ktorá spravidla zahŕňala snete a kvasinky, a prípadne aj iné taxóny ako Exobasidiales a grmanníky (Taphrinales). Ide o skupinu definovanú ako huby, ktorých stielka pozostáva z nepravého podhubia rozmnožujúceho sa pučaním alebo len z buniek, ktoré vznikli pučaním. Tieto skupiny dnes netvoria spoločný taxón. 

Staršia trieda prahuby (Archimycetes) dnes prevažne zodpovedá oddeleniu bunkovky (Chytridiomycetes).

V starších systémoch sa zvykla vydeľovať aj trieda lišajníky (lichenizované huby), ktorá bola v niektorých systémoch dokonca umiestňovaná mimo húb. Dnes sú tieto špecifické organizmy rozdelené do viacero taxónov húb, spravidla spolu s "nelichenizovanými" hubami.

Mikrosporídie 
Taxón mikrosporídie sa podľa niektorých štúdií zaraďuje do húb, podľa jednej štúdie z roku 2006 je to sesterská skupina húb. Staršie sa zaraďoval do prvokov a podobne, teda úplne oddelene od húb.

Aktuálny systém

Podľa Adl et al. 2005 
Huby = vlastné/pravé huby (Fungi/Mycetalia = Eumycota):
 oddelenie bazídiové huby/bazídiomycéty (Basidiomycota - v tomto systéme = Agaricomycetes (Basidiomycetes)
 ... 
 oddelenie hrdze (Urediniomycetes) 
 oddelenie snete (Ustilaginomycetes)
 oddelenie vreckaté huby/ askomycéty (Ascomycota)
 pododdelenie Neolectomycetes
 pododdelenie Taphrinomycotina (Archaeascomycetes)
 trieda Pneumocystidomycetes
 trieda Schizosaccharomycetes
 trieda Taphrinomycetes
 trieda Saccharomycetes (Hemiascomycetes)
 pododdelenie Pezizomycotina
 trieda Arthoniomycetes
 trieda Dothideomycetes
 trieda Chaetothyriomycetes
 trieda Eurotiomycetes
 trieda Pezizomycetes
 trieda Laboulbeniomycetes
 trieda Lacanoromycetes
 trieda Leotiomycetes
 trieda Lichinomycetes (2004) 
 trieda Orbiliomycetes (2003)
 trieda Sordariomycetes
 oddelenie mikrosporídie (Microsporidia, Microsporidiomycota, Microspora)
 ...
 oddelenie Glomeromycota (Glomales, Glomomycetes)
 ...
 oddelenie plesne (Zygomycota) 
 trieda prаvé plesne/spájavé plesne/zygomycéty (Zygomycetes)
 trieda Trichomycetes
 oddelenie bunkovky/chytrídiomycéty/chytrídie (Chytridiomycetes)
 čeľaď Neocallimastigaceae
 (-) bunkovkotvaré/"vlastné" bunkovky (Chytridiales)
 (-) pakonárovcotvaré/pakonárovce (Blastocladiales) 
 (-) jednobrkotvaré/jednobrvky (Monoblepharidales)
 (-) Spizellomycetales

Podľa Kalina et Váňa 2005 
Huby = vlastné/pravé huby (Fungi = Eumycota):
 oddelenie bazídiové huby/bazídiomycéty (Basidiomycota)
 trieda: Agaricomycetes (Basidiomycetes)
 trieda: hrdze (Urediniomycetes) 
 trieda: sneti (Ustilaginomycetes)
 oddelenie vreckaté huby/ askomycéty (Ascomycota)
 pododdelenie Taphrinomycotina
 trieda Pneumocystidomycetes
 trieda Taphrinomycetes
 trieda Schizosaccharomycetes
 trieda Neolectomycetes
 poddodelenie Saccharomycotina
 trieda Saccharomycetes
 poddodelenie Pezizomycotina (Ascomycotina)
 trieda Eurotiomycetes
 trieda Pezizomycetes
 trieda Lecanoromycetes (len lišajníky/lichenizované huby)
 trieda Leotiomycetes
 trieda Sordariomycetes
 trieda Laboulbeniomycetes
 trieda Dothideomycetes
 trieda Arthoniomycetes
 trieda Chaetothyriomycetes
 oddelenie bunkovky/chytrídiomycéty/chytrídie (Chytridiomycota)
 oddelenie mikrosporídie (Microsporidiomycota) - zaraďované aj medzi prvoky alebo rastliny
 trieda: Dihaplophaseomycetes
 trieda: Haplophaseomycetes
 oddelenie plesne (Zygomycota) 
 trieda prаvé plesne/spájavé plesne/zygomycéty (Zygomycetes)
 trieda Trichomycetes
 pomocné oddelenie nedokonalé huby, mitospórické huby (Deuteromycota, Fungi imperfecti) 
 pomocná trieda: Blastomycetes
 pomocná trieda: Hyphomycetes
 pomocná trieda: Coelomycetes
 pomocná trieda: Agonomycetes

Podľa Tree of Life (2007) 
Huby = vlastné/pravé huby (Fungi = Eumycota):
 oddelenie bazídiové huby/bazídiomycéty (Basidiomycota)
 (-) Agaricomycotina
 (-) Pucciniomycotina
 (-) Ustilaginomycotina
 (-)? Entorrhizomycetes
 (-)? Wallemiomycetes
 oddelenie vreckaté huby/ askomycéty (Ascomycota)
 pododdelenie Taphrinomycotina
 trieda Neolectomycetes
 trieda Pneumocystidomycetes
 trieda Schizosaccharomycetes
 trieda Taphrinomycetes
 (-)
 (-) Saccharomycotina
 (-) Pezizomycotina (Ascomycotina)
 čeľaď Geoglossaceae
 trieda Arthoniomycetes
 trieda Dothideomycetes
 trieda Chaetothyriomycetes
 trieda Eurotiomycetes
 trieda Pezizomycetes
 trieda Laboulbeniomycetes
 trieda Lacanoromycetes
 trieda Leotiomycetes
 trieda Lichinomycetes (2004) 
 trieda Orbiliomycetes (2003)
 trieda Sordariomycetes
 oddelenie Glomeromycota (Glomales, Glomomycetes)
 ...
 oddelenie plesne (Zygomycota):
 rad Mucorales
 rad Zoopagales
 rad Entomophtorales
 rad Endogonales
 rad Dimargaritales
 rad Kickxellales
 rad Harpellales
 oddelenie bunkovky (Chytridiomycetes)
 ...

Systém podľa Hibbett, 2007: A Higher-Level Phylogenetic Classification of the Fungi

Systém podľa The Species 2000 & ITIS Catalogue of Life

Externé odkazy 
 systém podľa Kalina et Váňa 2005 "Sinice, řasy, houby, mechorosty a podobné organismy v současné biologii" možno nájsť tu:
 neúplný
 dolnej časti s neprehľadnou úpravou
 sčasti tu (spolu so systémom podľa Dictionary of the Fungi, 2001 a rozsiahlym komentárom): 
 systém podľa Adl et al. "The new higher level classification of eukaryotes with emphasis on the taxonomy of protists",Journal of Eukaryotic Microbiology: Vol. 52  je tu: 
 systém podľa Tree of Life: 
 ukážky starého systému: 
 Biopedia
 zoznam druhov húb založený na Dictionary of the Fungi
 www stránka nahuby.sk
 www stránka huby.sk

Iné projekty 

 
Heterotrofné organizmy